**Elena Stavropoulou Architects**

**Eταιρικό Προφίλ**

H Έλενα Σταυροπούλου ίδρυσε το αρχιτεκτονικό γραφείο Stavropoulou Architects το 2014, ενώ δραστηριοποιείται στο χώρο της αρχιτεκτονικής ως ανεξάρτητος επαγγελματίας από το 1999. Στο διάστημα 1997-1999 εργάστηκε στο γραφείο του του Αλέξανδρου Τομπάζη. Πραγματοποίησε τις μεταπτυχιακές της σπουδές στο τμήμα Περιβαλλοντικού και Ενεργειακού Σχεδιασμού της Architectural Association στο Λονδίνο (1997). Ολοκλήρωσε τις σπουδές της στην Αρχιτεκτονική στην Πολυτεχνική Σχολή ΑΠΘ (1994)  και  στην Νομική στη Σχολή Νομικών και Οικονομικών Επιστημών ΑΠΘ (1989).

Για το αρχιτεκτονικό γραφείο Stavropoulou Architects η βιοκλιματική αρχιτεκτονική αποτελεί θεμελιώδες τρόπο προσέγγισης του κάθε κτιριολογικού προγράμματος. Στόχος είναι η δημιουργία μίας ισορροπημένης σχέσης με το φυσικό και τεχνητό περιβάλλον του έργου,  και η  εξασφάλιση των  συνθηκών άνεσης για το χρήστη, η βελτίωση της ποιότητας του εσωτερικού περιβάλλοντος και η εξοικονόμηση ενέργειας. Θεωρώντας ότι η διαδικασία του σχεδιασμού διαρκώς εξελίσσεται από την αρχική ιδέα μέχρι τις λεπτομέρειες της υλοποίησης, διατηρεί πάντοτε το συντονιστικό ρόλο σε όλες τις φάσεις της μελέτης και της κατασκευής ώστε, σε συνεργασία με ειδικούς συμβούλους, να εξασφαλιστεί μία ολοκληρωμένη προσέγγιση του έργου.

Το γραφείο δραστηριοποιείται στη μελέτη ιδιωτικών κατοικιών,  ξενοδοχείων και εμπορικών χώρων, στην ανακαίνιση και διαμόρφωση εσωτερικών χώρων, στο σχεδιασμό βιομηχανικών επισκέψιμων κτιρίων,  στη μελέτη  εκθεσιακών περιπτέρων και εικαστικών εγκαταστάσεων στην Ελλάδα και στο εξωτερικό. Το αρχιτεκτονικό έργο έχει δημοσιευτεί σε διεθνείς και ελληνικές περιοδικές εκδόσεις, έχει συμμετάσχει σε εκθέσεις και έχει διακριθεί σε διαγωνισμούς, τόσο με μελέτες, όσο και με υλοποιημένα έργα.

www.stavropoulou.archi